AlexejDobrolubov/national_council_slovak_2010 huggingface dataset:
18. schôdza NR SR - 1.deň - B. popoludní
Dátum: 2020-11-24
Poslanec: Urban, Miroslav (ĽS Naše Slovensko)
Druh vystúpenia: Vystúpenie s faktickou poznámkou

32. Ja by som k tomu asi toľko, Úrad pre dohľad nad zdravotnou starostlivosťou má pod patronátom DRG systém asi do roku 2011. Čiže deväť rokov budujeme DRG systém, absolvovali lekári iks školení, wellness pobytov za tisícky eur, výsledok nula bodov. Ten DRG systém nefunguje. Ja súhlasím s presunom DRG z Úradu pre dohľad nad zdravotnou starostlivosťou pod krídla ministerstva zdravotníctva, myslím, že tam majú kompetentnejších ľudí a konečne by mohli ten DRG systém spustiť, aj keď ja osobne tomu moc neverím, pretože máme stále ten istý balík financií v zdravotníctve, ak raz v tom DRG systéme niekomu pridáme za hospitalizáciu a podobne, tak druhému zase musíme ubrať, preto to vlastne tých deväť rokov ani vôbec nefunguje. Myslím, že aj Úrad pre dohľad nad zdravotnou starostlivosťou by, samozrejme, chráni predovšetkým pacientov, ja s tým súhlasím, tie pokuty, čo tam boli prvotne, to boli extrémne a likvidačné, chvalabohu, že sa znížili. Určite pacientov treba chrániť, ale rovnako treba sa stavať aj k zdravotníkom, lebo ten ÚDZS je často zneužívaný a v podstate tých žalôb na zdravotníkov je kvantum, ktoré musí vlastne ten úrad nad zdravotnou starostlivosťou riešiť. Takže tak, asi všetko, ďakujem.
16. schôdza NR SR - 2.deň - A. dopoludnia
Dátum: 2020-10-21
Poslanec: Urban, Miroslav (ĽS Naše Slovensko)
Druh vystúpenia: Vystúpenie s faktickou poznámkou

36. Ja by som sa prihovoril ako taký nestranný pozorovateľ, lebo si pripadám ako z iného sveta. Dvanásť rokov tu vládol SMER a týždeň pred voľbami schválil 13. dôchodky aj vďaka SME RODINA. To, ako žijú dôchodcovia, za to sú zodpovedné aj predchádzajúce vlády, ale i terajšia vláda. Stratili sme, myslím, že úplne kontakt s realitou, stratili sme kontakt s chudobnými ľuďmi, úplne sme na nich zabudli. Ja vám poviem príbeh, to bolo za vlády SMER-u teda. Pár rokov dozadu ku mne prišla pacientka, ktorá schudla viacej kilo, asi 10 – 15. Urobil som jej všetky vyšetrenia a po nejakých mesiacoch sa mi hanbila priznať, že schudla preto, že nemá čo jesť. Viete, aj takí sú, takí sú dôchodcovia. Keď zaplatia nájom, lieky a podobne, tí ľudia naozaj niekedy žijú od dôchodku k dôchodku a sú naozaj chudobní. To, že sa nájdu peniaze na stíhačky, na opozíciu v Bielorusku, na mimovládky, to sa vždycky našli, na zbrojenie, na to sa nájdu aj pri predchádzajúcej vláde, aj pri terajšej. My zabúdame naozaj na tých najúbohejších, na chudobných a ľudí, čo žijú z minimálnej mzdy. Ja si však myslím, že dávam tomuto parlamentu možno dva týždne a po testovacom fiasku, rozšírení COVID-u, milión ľudí v karanténe, kolaps zdravotníctva, potom budeme riešiť úplne iné otázky. Ďakujem.
15. schôdza NR SR - 1.deň - B. popoludní
Dátum: 2020-10-13
Poslanec: Urban, Miroslav (ĽS Naše Slovensko)
Druh vystúpenia: Vystúpenie s faktickou poznámkou

192. Nedá mi reagovať. Ja si myslím, že rozprávať o COVID-e by sme nemali. Mali by sme to prenechať epidemiológom, ktorí s tým majú skúsenosti, a nie facebookovým nejakým maníkom. Viete, doprial by som ľuďom, aby nepočúvali naozaj politikov ani ich rady, nech si to naštudujú od skutočných odborníkov. Ja za 20 rokov praxe som nevidel pacienta zomrieť na chrípku, ale na koronavírus som tých pacientov videl a neni to teda bohviečo, hej? Takže vieme, že tá liečba neni nejaká extra, nemáme moc toho na výber, akurát ten Remdesivir plus nejaké imunomodulancie a možno antibiotiká. Takže ja by som vám to doprial, aby ste videli, akí tí pacienti sú, aké máme možnosti, aký je ten zdravotný system, a potom by ste možno boli troška obozretnejší. Musím to povedať, lebo ak by som mlčal, tak to moje mlčanie by sa rovnalo zrade a ja nemôžem ako lekár pristúpiť na takýmto rôznym fámam. To naozaj, už to nemôžem počúvať. (Potlesk.)
15. schôdza NR SR - 1.deň - B. popoludní
Dátum: 2020-10-13
Poslanec: Urban, Miroslav (ĽS Naše Slovensko)
Druh vystúpenia: Vystúpenie s faktickou poznámkou

160. Ďakujem za slovo. Takže vidíme v tej rozprave, že naozaj ten zákon nie je dokonalý, ale skúsme hľadať nejaký konsenzus. Treba rátať s tým, že tie epidémie v histórii ľudstva trvali niekoľko rokov, čiže treba rátať ešte možno dva-tri roky ten koronavírus bude tu. Čo s tým? Ak budú takto zatvorené prevádzky a jedno s druhým, tak naozaj tá ekonomika skolabuje. Ja určite aj chápem pána ministra zdravotníctva z obáv pred touto epidémiou, nakoľko tiež pracujem v zdravotníctve a akurát som prišiel sem do parlamentu po 24-hodinovej službe, počas ktorej mi zomrel pacient na COVID pneumóniu a resuscitovali sme 42-ročného pacienta, ktorý skončil na UPV, teda na ventilácii a mali sme problém vôbec zariadiť preňho adekvátnu starostlivosť, čo sa týka intenzívnej anestéziologicko-resuscitačnej medicíny. Ja to vidím troška z takého iného pohľadu, lebo vidím reálne tých pacientov a vidím, že tie kapacity nemocnice COVID, ktorá je v Ružomberku, sa už napĺňajú a máme tam 55 pacientov, Martin je už naplnený a ostatné nemocnice zatiaľ neprijímajú týchto pacientov, tak ja mám skôr z toho taký zúfalý pocit v tom zdravotníctve, ako to dopadne ďalej. K tým testom. Vždycky, ak niečo treba nejako analyzovať, tie testy PCR, hodnotí sa senzitivita, špecificita tých testov a treba z toho vychádzať. No potom sú to zbytočné konšpirácie. Je fakt, že ak vyjde test negatívny, pacient môže byť pozitívny a unikajú nám možno jeden z troch pacientov, ktorí môžu byť pozitívni, a vlastne tých ani nesledujeme. Ja by som skôr obrátil pozornosť na sekundárne škody, tým, že neni... (Prerušenie vystúpenia časomerom.)
12. schôdza NR SR - 6.deň - B. popoludní
Dátum: 2020-09-24
Poslanec: Urban, Miroslav (ĽS Naše Slovensko)
Druh vystúpenia: Vystúpenie s faktickou poznámkou

196. Ďakujem za slovo. Pán Valášek, ako mi vysvetlíte, že podľa prieskumu proamerického GLOBSEC-u, 41 % Slovákov vníma USA ako hrozbu a len 26 % vníma hrozbu Rusko? Chcete mi povedať, že Rusi vynakladajú na propagandu dvakrát toľko ako USA? (Reakcia z pléna.) Áno? No nie som o tom presvedčený. Sú to nelichotivé čísla určite. (Zaznievanie gongu.) A to máte v podstate k dispozícii všetky médiá, mimovládky pod palcom a neobmedzené v postate finančné zdroje. Nepomáha ani kravata istého poslanca so znakom NATO. Je fajn byť s mainstreamom na strane tých mocných, bohatých, vplyvných, vyvolených. Pre mňa je však dôležitejšia istá taká pravda, konsenzus. Reputácia NATO a hlavne USA poškodili vojenské výpravy. To si musíme povedať, státisíce mŕtvych, Irak. Vojna - absolútne vymyslená zámienka, to musíte priznať. Sú o tom aj hollywoodske filmy, keď to, keď mi neveríte. Vyvodená politická zodpovednosť za tieto prečiny žiadna. Keď tvrdíte, že musíme niekam patriť, lebo inak nepatríme nikam, tak sa pozrime, Rakúsko, Fínsko, Švédsko, Švajčiarsko žijú aj bez NATO. Nórsko, Island, Británia, Švajčiarsko žijú takisto aj bez EÚ. Ja akceptujem vôľu väčšiny obyvateľstva Slovenska, ktoré vníma EÚ zväčša pozitívne. Áno, sú to prieskumy, ľudia chcú byť v EÚ. Ja to chápem, je tam Schengen, jedno s druhým, ale vyzerá to spočiatku, tá EÚ, ako dobrý projekt. Uvidíme, čo bude ďalej, či Európa zostane Európou slobodných národov, alebo sa zmení na nejaký konglomerát upadajúcej Arábie, ktorá vyzerá ako Sovietsky zväz centrálne riadený z Bruselu. Ja si myslím, že budúcnosť Európy je v euroázijskom priestore s dobrými vzťahmi s Ruskom. (Potlesk.)
12. schôdza NR SR - 4.deň - B. popoludní
Dátum: 2020-09-22
Poslanec: Urban, Miroslav (ĽS Naše Slovensko)
Druh vystúpenia: Vystúpenie s faktickou poznámkou

242. Začnem asi teda od pána Benčíka. Ja očkovanie nespochybňujem. Ja sa riadim nejakými odbornými vecami. Pozriem si to, naštudujem si, poradím sa s mojím pediatrom, keď očkujem deti, a zhodnotím si to sám. Tam išlo o ten, o tú povinnosť, viete. Veľa ľudí nemá rado, keď sa niečo nakáže, rozkáže sa to. Teraz sú tie, ozaj tých hoaxov je kopec, ale je dobre, keď sa tí ľudia rozhodnú sami, lebo ako tie nežiadúce účinky môžu byť, a potom si to tí ľudia, rodičia vyčítajú. Tak asi toľko. Ja nie som nejaký že antivakcinačná kampaň. Ja len chcem mať, tak ako keď prídete k lekárovi s infarktom, tak vám navrhnem, choďte na takéto vyšetrenie, na takéto, toto spravte, jedzte lieky a vy poviete, nie a idete domov. Ja vám nič nemôžem povinne nakázať, aby ste to užívali. Vy sa rozhodnete sám. Tak si myslím, že aj čo sa týka toho očkovania, je namieste vysvetliť, povedať, aké to má benefity, je tam nejaké riziko. A k pani doktorke Horváthovej, no kto by mal rozhodovať o tých deťoch. Ja viem, že keď sú malé, tak asi nerozhodnú o sebe sami, ale rozhodnú za nich rodičia. Ale kto to má, o tom rozhodnúť? Viete, jak sú potom komplikácie, zase je to na hlave tých rodičov. A tam sú, naozaj v Čechách bežia taká..., legislatívne návrhy, čo sa týka odškodnenia týchto žien poškodených detí, aké dostanú, ale takisto aj sankcie, ak niektoré povinné očkovania. Treba sa zamyslieť, naozaj že či všetkých 10 očkovaní je nevyhnutných, povinných, kedy sa to má očkovať a podobne. A k tomu klubu. Ja si myslím, že som v najlepšom klube, čo tu je. To už tie oslavné ódy, to ja nepotrebujem počúvať. Viete, ja sa necítim ako odborník na epidemiológiu, ale ja si viem nájsť, kto je epidemiológ, a viem si to načítať. (Potlesk.)
12. schôdza NR SR - 4.deň - B. popoludní
Dátum: 2020-09-22
Poslanec: Urban, Miroslav (ĽS Naše Slovensko)
Druh vystúpenia: Vystúpenie s faktickou poznámkou

52. Ďakujem za slovo. Prečo ste zastali len v socializme ohľadom tohto zákona? Poďme ďalej do histórie. Čo tak rakúsko-uhorská monarchia? Bola to snáď demokracia? Čo pamätníky Márie Terézie na Vajanskej, na Vajanskom námestí? Zbúrajme ho? Čo to bol za režim? Tiež to nebol nejaký super demokratický režim. Alebo prvá Československá republika. Máte rok ’21, vzbura v Krompachoch, 6 zabitých ľudí, ktorí protestovali kvôli zníženiu prídelov múky. V tom čase tu vládol Masaryk, Beneš. Čo teraz urobíme s bustami a pamätníkmi Masaryka, ulicami? Aj tie zbúrať, zničiť? A môžme ísť ďalej. Tak keď sa vám nepáčil tento režim, socializmus, zbúrajme školy, priehrady, celú infraštruktúru, však to stavali komunisti. Treba to všetko zbúrať a postaviť nanovo, tak demokraticky. Myslím, že sa až príliš bojíte socializmu a bojíte sa ho preto, pretože tento váš liberálny fašizmus, nadvládu peňazí prestávajú ľudia akceptovať. Ďakujem. (Potlesk.)
9. schôdza NR SR - 6.deň - B. popoludní
Dátum: 2020-07-15
Poslanec: Urban, Miroslav (ĽS Naše Slovensko)
Druh vystúpenia: Vystúpenie s faktickou poznámkou

47. Ďakujem za slovo. Pán poslanec, ja nerozumiem slovnému konštruktu reprodukčné práva žien. Takýto eufemizmus mi trocha pripomína takisto konštrukt, ktorý používal jeden alkoholik, že humanitárne bombardovanie. Obidva tieto konštrukty vedú nakoniec k smrti. Dobre vieme, že tá, tie naše generácia ľudí vychovaná pod vplyvom liberálnych médií je egocentrická, pokrytecká a myslí predovšetkým na seba a nemyslia v takom širšom kontexte. Vieme takisto, že chudoba v dnešnej dobe nie je hlavný dôvod pre interrupcie, ale sú to väčšinou osobné, osobné dôvody. Ďakujem.
90. schôdza NR SR - 10.deň - A. dopoludnia
Dátum: 2023-05-17
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

114. Ďakujem pekne za slovo. No ja tiež mám taký rozporuplný pocit z toho vystúpenia. Za jedno úplne valídne pán kolega Kremský hovorí, že je to vážna téma, súhlasíš, a tie argumenty berieš a hovorím ich sám. Na druhej strane, áno, populizmus a voľby, a toto, čiže ja si z toho beriem inak. Tú povinnú jazdu okolo toho populizmu nevnímam, vnímam to všetko rozumné, čo si povedal, viem však dlhodobo debatujeme, áno, ty si jednoznačne proti zákazu, to si jasne povedal. Nechajme tie technológie súťažiť, nezakazujme ich, história vždy ukázala, že zákazy nevedú dopredu. A toto, toto beriem, takisto si veľmi vážim teda vyjadrenie, že tvoje odporúčanie pre tvoj klub je, je podporiť tento návrh uznesenia, takže, Peter, ďakujem pekne za tvoje vystúpenie. Ja som počul len tie zmysluplné veci a súhlasím, čo si povedal a ďakujem ti za toto vystúpenie. Ďakujem.
90. schôdza NR SR - 10.deň - A. dopoludnia
Dátum: 2023-05-17
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

98. Ďakujem pekne. No, Monika odišla, dobre, ono je to v podstate veľmi jednoduché. Každý jeden systém je tým stabilnejší, čím na viacerých nohách stojí. Je len škoda, že tu nie je pán, pán bývalý minister, veď ministerstvo životného prostredia úplne prirodzene bojuje proti tzv. zeleným púšťam, veľkým plochám monokultúr, ktoré škodia prírode, živočíchom, rastlinám, prostrediu, je to sú nestabilné, a teda robia všetko pre to, aby sa pre zmenšili, aby boli zelené pásy, aby sa stali variabilnejšími, aby sa pestovali plodiny rôzne, viacej teda typov plodín a zaujímavé, a toto je teda správny prístup a zaujímavé je, že teda pre motory, pre pohony je správny postup všetko zakázať a nechať len elektromobily. No nie, treba použiť to isté, čo aj sám pán Budaj povedal, že je fajn pre elektrinu, to isté, čo sám hovorí, že je fajn pre pôdohospodárstvo pre, pre manažment krajiny. No neuveriteľné, to isté je správne aj pre pohony jednoducho treba tie systémy nechať rôzne a už teda budúcnosť ukáže, čo z toho sa presadí a som presvedčený, práve, že sa presadí tá variabilita, pretože to je najstabilnejšia možnosť. Ďakujem pekne.
90. schôdza NR SR - 10.deň - A. dopoludnia
Dátum: 2023-05-17
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

96. Veľmi pekne ďakujem za slovo, pán podpredseda. Pán kolega Viskupič, ak by ministerstvo životného prostredia naozaj rozmýšľalo ekologicky a environmentálne, tak od samého začiatku, od nástupu tejto protikorupčnej a ekologickej vlády by podporovalo fotovoltaiku na domácnostiach, nie na poliach, ale na domácnostiach. Pretože ak chceme byť pápežskejší ako Pápež a ekologickejší ako celý svet, tak si treba z tohto celého sveta, ktorý naozaj niekedy občas rozmýšľa aj ekologicky, zobrať ten správny príklad a ak si domácnosť dokáže vyrobiť vlastnú elektrickú energiu piatimi, šiestimi, ôsmimi článkami a nezaťažuje tým elektrickú sieť alebo, alebo celú sieť, celú sietnu sústavu, tak jednoducho treba to spraviť. Kde bol Budaj? To je taká rečnícka otázka do pléna. Toto trebalo riešiť cez ministerstvo životného prostredia a nie sa tu vybíjať svojimi ani nie, že odbornými argumentmi, ale jednoducho obhajovať to, že ministerstvo životného prostredia konalo v rozpore s tým, čím ho poveril parlament. To je jednoducho celé. A pokiaľ máme na Slovensku ešte stále, pokiaľ viem, parlamentnú demokraciu, tak každá jedna vláda na území Slovenskej republiky patrí pod parlament, čiže sa zodpovedá Národnej rade Slovenskej republiky. To, že jednoducho pán Budaj si uzurpoval všetku svoju moc a naplnil si svoj detský sen zo svojej detskej izby, že jednoducho zachráni planétu a možno aj celú mliečnu dráhu, tak jednoducho sa mu to nepodarilo. Dokázal na ministerstve akurát to, že rozdával státisíce eur na sprostosti, na korytnačky, na sysle, na motýle a na podobné veci. Ale ku skutočnej ochrane životného prostredia ministerstvo životného prostredia nepristúpilo tak, ako by ministerstvo pristupovať malo. -----------------------------------------
90. schôdza NR SR - 10.deň - A. dopoludnia
Dátum: 2023-05-17
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

78. Ďakujem pekne všetkým kolegom za pripomienky. Budem reagovať na pána Budaja a potom možno v rozprave aj viacej. Takto. Ešte raz. My nie sme tí, ktorí bojujú proti elektromobilite. Ale veď, samozrejme, že tá elektrina, tá premena energie je proste účinnejšia. To nikto nespochybňuje. Takisto aj to samotné vozidlo. Jasné. V elektro... v elektromobile sa točí stator a pár, pár pohyblivých súčiastok, kolesá. Jasné že v spaľovacom motore je tých pohyblivých súčastí ďaleko, ďaleko viacej. Toto je v poriadku. Veď to my hovoríme. Veď keď tá technológia bude lepšia, presadí sa. To je, to je vlastne proti zákazu argument, nie za zákaz. Akože načo teda zakazovať technológiu, ktorá teda je menej efektívna. Ona, ona prehrá, keď to tak bude. To je úplne že v poriadku. No čo sa týka, čo sa týka klimatickej zmeny. Jasné, že sa treba venovať prírode. Proste jasné, že treba robiť, robiť veci proti klimatickej kríze. Toto, toto takisto my nespochybňujeme. Len my spochybňujeme to, že v mene boja proti klimatickej kríze robia politici častokrát viac zla ako dobra. Veď ono, áno, tá energie, tá premena elektriny je účinnejšia. Ale keď sa pozrieme na už to ťaženie tých surovín, keď sa pozrieme, ako tie bane v tej Afrike vyzerajú, že to auto potrebuje fakt šesťnásobne viacej tých surovín, ani ropy nie je nekonečné množstvo, pochopiteľne, ale ani týchto všetkých látok nie je nekonečné množstvo. Tak ako ste správne povedali, že ani, ani uránu nie je nekonečné množstvo. Proste, samozrejme, veď práve preto je dôležitá tá, tá variabilnosť či už pri tej energií, ale aj pri tých pohonoch, pri všetkom proste. Poviem, poviem v rozprave ešte jeden dobrý príklad, proste, prečo, prečo variabilita. Ďakujem pekne.
90. schôdza NR SR - 10.deň - A. dopoludnia
Dátum: 2023-05-17
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

60. Ďakujem pekne za slovo, ďakujem aj za vystúpenie pánovi Budajovi, no pár poznámok. Ani kone ani paru nikto nezakazoval, nové technológie sa v histórii presadili preto, lebo boli jednoducho lepšie a efektívnejšie. Takto je a takto bude fungovať aj naďalej. Prosím, nikto nebojuje proti elektromobilite, to tu budem stále opakovať, bojujeme za technologickú neutralitu, bojujeme za slobodnú súťaž a keď tie elektromobily zvíťazia, ja budem prvý, kto sa bude tešiť. Poznámka, dvakrát ste pán minister, pán bývalý minister spomenuli CO, len aby to zaznelo, to je CO 2 , oxid uhličitý, oxid uhoľnatý. To sú dve rôzne zlúčeniny, z ktorých ten uhoľnatý je násobne jedovatejší a len aby sme, bavíme sa pri vozidlách, v tomto prípade o emisiách oxidu uhličitého teda CO 2 . Takisto je proste demagógia, že hovoríte, že my hovoríme, že po roku 2035 nebudú jazdiť spaľovacie motory. Nie, jasne, vždy hovoríme o tom, že v roku 2035 alebo po roku 2035 sa nebudú môcť predávať nové vozidlá so spaľovacím motorom. Jasné, že tie existujúce aj tie kúpené v ´34, samozrejme, budú jazdiť. Nikto z nás nehovorí, že budú vyťahované z garáží alebo čo ste nám to tu hovorili. Takisto pán Budaj, nepočul som žiadny argument taký reálny, ktorý podporoval zmysluplnosť toho zákazu a povedali ste krásne, že a s tým úplne súhlasím, elektrina môže byť získavaná zo širokej palety. Presne to je správny prístup, áno, čím viacej rôznych zdrojov aj výroby elektriny, tým lepšia a stabilnejšie tie systémy budú fungovať. A to presne funguje k tým pohonom, nechajte všetky možné pohony spaľovacie, elektrické, obnoviteľné palivá, syntetické palivá, čím viacej rôznych druhov pohonu bude, tým budú, bude celý tento systém stabilnejší a hráči... (Prerušenie vystúpenia časomerom.)
90. schôdza NR SR - 9.deň - B. popoludní
Dátum: 2023-05-16
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

116. Ďakujem pekne za slovo. Richard, ďakujem pekne za tvoje vystúpenie, presne ako si uviedol, nebojujeme proti elektromobilom alebo proti elektromobilite, bojujeme za zdravý rozum. No a čo napríklad zdravý rozum nie je, je ak teraz v Nemecku ide z ich asi jedného milióna elektromobilov asi 300-tisíc, asi tretina na uhlie, ako to asi nie je úplne to správne. Proste dnes vidíme, že to, ako si vypli atómové elektrárne, no tak vypli funkčnú, dobrú atómovú elektráreň a zapli staré a veľmi CO 2 produkujúce uhoľné elektrárne. Jednoducho žiadna závislosť nie je dobrá, ani na fosílnych palivách, ani na rope, ani stolička, ktorá má jednu alebo dve nohy, na nej sa nedá sedieť. My potrebujeme pestrosť, variabilitu, to je to, čo hovoríme o tej technologickej neutralite, aby boli aj spaľovacie, aj spaľovaním vodíka, aj palivové články vodíkové, aj elektrické, aj CNG, aj LNG, aj možno akýkoľvek iný vývoj, pretože práve to prinesie stabilitu, ak, ak bude veľa rôznych druhov pohonov. A tá voľná súťaž, väčšinou história ukazuje, že najlepšie, najefektívnejšie riešenia práve voľná súťaž, technologická, prinášala. Ďakujem pekne.
90. schôdza NR SR - 9.deň - B. popoludní
Dátum: 2023-05-16
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

76. Ďakujem pekne, pán exminister, za vaše vystúpenie. Ja si dovolím pár pripomienok. V prvom rade boj proti zákazu spaľovákov nie je boj proti elektromobilom. Je to boj za slobodu, za slobodu mobility, slobodu rozhodnutia, boj za slobodnú súťaž technológií. To prvá vec. Ďalšia vec. Správca procesu tohto celého bolo ministerstvo životného prostredia. Práve preto sa zaväzuje vláda stanoviskom, práve preto sa to rieši v Národnej rade, aby ktokoľvek mohol vlastne následne hlasovať, tak to je. Tento zákaz sa vo finále schvaľoval na Rade, kde boli ministri hospodárstva. Preto tam bol pán štátny tajomník Gerhart, ale on sa mal držať proste tým, k čomu ho zaviazala Národná rada, hej? Čo sa týka Nemecka. No a teraz otázka, prečo sa teda ministerstvo životného prostredia nedržalo v tejto situácii Poľska? Veď teda tam boli menované štyri krajiny a Poľsko bolo stále proti zákazu, tak prečo Nemecka, ktoré bolo teda vo finále proti, keď si niečo vyrokovalo? Mal sa zástupca držať Poľska a vyšlo by to na byť proti zákazu a zároveň, pán poslanec Oravec, tam bolo bé v tej vete, že byť proti zákazu. Takže toto, toto je čistá demagógia, že sa trebalo držať Nemecka. Čo sa týka tých závislostí. No áno, však veď aj ja som hovoril, že sa snažíme zbaviť závislosti na Rusku, ale to neznamená bežať v ústrety ďalšej závislosti na Číne, hej? Inak výroba elektromobilov vyžaduje asi šesťkrát viac nerastných zdrojov a tá ani, aj spotrebu elektriny, tá tiež tu ju musí niekto vyrobiť, takže paradoxne 100-percentná elektromobilita môže vyrobiť práve nových, silných, nových, tak ako ste vy hovorili, týchto hegemónov, takže aj preto je lepšia variabilita pohonov, elektrických, spaľovacích, vodíkových, plynových, práve preto, aby nikto nebol tak silný a to je kľúčové. Ďakujem pekne.
90. schôdza NR SR - 9.deň - A. dopoludnia
Dátum: 2023-05-16
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

26. Ďakujem pekne za slovo. (Reakcie z pléna. Ruch v sále.) Tak teraz ja poprosím dve minúty (povedané so smiechom). Takže ďakujem pekne za slovo. Pán kolega Pollák, poručíme vetru, dažďu a nech to stojí, čo to stojí. Toto bol prototyp populistického vystúpenia, podobne ako celý návrh je populistický. Len treba povedať, že tieto peniaze zasa chcete zobrať samosprávam a ďalšia vec, no kto by nechcel zníženie daní. Aj my o tom hovoríme, len musí to mať všetko svoju zdravú mieru a musia si to verejné financie vedieť dovoliť. Len na pripomenutie. 500 euro za voľby je asi 2 miliardy eur. Tento návrh je ďalších cca 500 miliónov a rozprávame tu o minulosti. Tento rok už máme deficit 8 miliárd eur. Ja by som si dovolil len pár slov nového ministra financií, ktorý povedal: „Ak štát neprijme nové opatrenia, počnúc týmto rokom každý rok by pribúdalo dlhu päť až šesť miliárd eur. To je pre krajinu ako Slovensko jednoducho neúnosné. Potrebujeme zmeniť kurz, potrebujeme plán, ako sa z tejto situácie dostať. My takýto plán predstavíme ešte pred voľbami." Povedal teda nový minister financií. Ak Slovensko dospeje ku zásadným problémom s verejnými financiami, a presne k tomu smerujeme, tak, prosím, kolegovia z OĽANO, majme na pamäti to, že najviac budú trpieť práve tí najzraniteľnejší. Tým budú, tým tie problémy najviac spôsobia problémov a jednoducho toto, toto majte na pamäti, prosím. Ďakujem pekne.